Markmið leiksins er að safna fjórum eins spilum ( fernum ) . Sá sem er síðastur til að taka eftir því að einhver hefur blásið út kinnarnar fæ fyrsta bókstafinn í orðinu ,, búbbla “ og svo næsta ef þetta gerist aftur . Sá vinnur leikinn sem síðastur er til að mynda orðið ,, búbbla . “ Spilarar geta verið 4 - 13 . Spilagjöf Gjafari gefur leikmönnum fjögur spil á mann og leggur svo stokkinn fyrir framan sig á borðið . Gjafari dregur eitt spil úr stokknum í byrjun umferðar og ákveður hvort hann vilji halda því eða láta það af hendi . Hann rennir svo spili ( því sem hann dró eða öðru ) til leikmannsins sem situr honum á vinstri hönd . Sá leikmaður metur sömuleiðis hvort hann vilji halda spilinu og láta annað ganga til næsta spilara eða láta spilið sem hann fékk ganga áfram . Þannig gengur þetta þar til síðasti spilarinn hefur fengið spil . Spilið sem hann lætur af hendi er sett í kastbunka . Þegar leikmaður hefur safnað fernum blæs hann út kinnarnar . Hinir spilararnir eiga að vera á vakt fyrir því að einhver blási út kinnar og gera þá slíkt hið sama . Sá sem er síðastur til þess að blása út kinnarnar tapar þessari umferð og er kominn með stafinn ,, b . “ úr orðinu ,, búbbla " . Þannig heldur þetta áfram , leikmenn fá næsta staf úr orðinu þegar þeir eru síðastir til þess að blása út kinnarnar . Leikmaðurinn sem er síðastur til þess að mynda orðið ,, búbbla “ vinnur leikinn . Ef bunkinn klárast án þess að sigurvegari sé kominn er kastbunkinn stokkaður og settur fyrir framan gjafara . Afbrigði : Í stað þess að blása út kinnarnar eru settar skeiðar í miðjuna á borðinu , einni færri en fjöldi spilara . Þannig að ef spilarar eru t.d fjórir eru settur þrjár skeiðar á borðið . Sá sem er kominn með fernu tekur þá eina skeið . Hinir spilararnir mega þá reyna að ná sér í skeið líka . Spilarinn sem ekki nær í skeið fær bókstafinn ,, s “ sem er fyrsti stafurinn í ,, skeið “ . Misjafnt er hvort spilarinn grípi skeið sína hratt eða hvort hann laumast til þess að ná í skeið . Ef hann þrífur skeið verður væntanlega hamagangur þegar hinir spilararnir verða varir við það og reyna líka að ná í skeið . Ef hann laumast til þess reyna hinir kannski að laumast í skeið líka . Ef engar eru skeiðarnar má notast við aðra hluti , t.d eldspýtur .